**Neuropreservación** ou **Criopreservación Neuronal** ou aínda **Criopreservación da Cabeza** é a criopreservación do cerebro do ser humano co fin de reanimación futura e rexeneración dun corpo saudábel en torno ao cerebro. Normalmente, o cerebro fica dentro da cabeza para protección física, polo que toda a cabeza é criopreservada. A neuropreservación é un tipo de procedemento dentro da criónica e, como a criónica en xeral, é considerada altamente especulativa e dependente de tecnoloxías do futuro. Un paciente criónico que se somete a neuropreservación é considerado un neuropaciente. O outro tipo de procedemento de preservación criónica é a opción de preservación de corpo enteiro.

Xeralmente, o procedemento é na maioría das veces feito por causa da vitrificación do cerebro (neurovitrifiación), que aínda non foi perfeccionada a nivel de corpo enteiro, e é visto por algúns como un método superior de preservación, causando case ningún dano ao tecido.

Perspectivas de recuperación futura
-----------------------------------

Os defensores da criónica afirman que serán necesarias tecnoloxías extremamente avanzadas do futuro para que a reversión criónica teña éxito, como a xa madura nanomedicina. Dise que esas tecnoloxías deben necesariamente ser capaces de rexeneración de tecidos e órganos, de modo que a neuropreservación é tan probable (ou improbable) de funcionar como a criopreservación de corpo enteiro. Neuropreservación é normalmente menos custosa que a criopreservación de corpo enteiro, e pode potencialmente resultar nunha mellor preservación do cerebro, xa que o proceso pode ser optimizado para o cerebro. As neuropreservacións son máis fáciles de manter, e ata agora ningunha foi perdida por desconxelación.

O hipotético proceso de recuperación futura  consiste en envolver células de programación no cerebro para rexenerar un novo corpo ao redor do cerebro reparado dentro dun ambiente fluído de soporte á vida, necesitando de tecnoloxía de reparación célula por célula, como a criónica en xeral precisa. Os medios de comunicación ás veces informan que son esperados novos corpos a partir de clonaxe, pero algúns expertos criónicos descartan a clonaxe, alegando que nada tan bruto como a transferencia nuclear ou os transplantes será algunha vez preciso empregar na criónica. Eles cren que os métodos utilizados para a recuperación de neuropacientes serán unha extensión de tecnoloxías médicas tradicionais que un día han ser desenvolvidas para rexenerar membros perdidos e tratar de graves traumas.

Outra tecnoloxía igualmente especulativa para a reanimación de neuropacientes ou pacientes criónicos é a transferencia da mente. Aínda que filosoficamente máis radical, transferir o contido de información dun cerebro criopreservado a un cerebro artificial pode ser nin máis nin menos viable que rexenerar un corpo biolóxico, especialmente para unha sociedade con tecnoloxía capaz de reavivar o tecido cerebral criopreservado.

Vantaxes
--------

Teñen sido apuntadas varias vantaxes da neuropreservación en relación á criopreservación de corpo enteiro. Estas inclúen custos máis baixos para o paciente e para o almacenamento, maior transportabilidade en caso de desastre, facilidade para alcanzar o cerebro con crioprotectores e así, unha mellor posibilidade de que o cerebro sexa preservado, e un arrefecimento máis rápido que pode aumentar a probabilidade de recuperación futura. Aubrey de Grey ten teorizado que os neuropacientes serán reanimados despois de seren mellorados os procedementos en pacientes de corpo enteiro, e polo tanto teñen mellores probabilidades de recuperación.

Historia
--------

A neuropreservación foi proposta por primeira vez en 1965 por Evan Cooper. Foi proposta novamente nun xornal de ciencia especulativa polo xerontoloxista George M. Martin en 1971, e unha vez máis en 1974 por Mike Darwin e por Fred e Linda Chamberlain. Os Chamberlain foron os fundadores da Alcor Life Extension Foundation. En 1976 o pai de Fred tornouse o primeiro de moitos neuropacientes na Fundación Alcor.

Antes do ano 2000, a neuropreservación era realizada por separación cirúrxica do corpo da cabeza (chamado de illamento cefálico ou "neuroseparación") no final da perfusión crioprotectora realizada na parte superior do corpo mediante a aorta ascendente. Despois dese ano, a Fundación Alcor comezou a realizar o illamento cefálico antes da perfusión crioprotectora, en hipotermia profunda, e a seguir usar as arterias carótide e vertebral directamente para perfusión con crioprotectores.

A partir de 2008, Alcor e KrioRus pasaron a ser as únicas organizacións criónicas que ofrecen a posibilidade de neuropreservación. Outras organizacións, como Cryonics Institute evitan iso porque din que é malo para as relacións públicas. Alcor e KrioRus alegan que existen boas xustificacións técnicas para a neuropreservación e que van continuar a ofrecela. Aproximadamente tres cuartas partes dos pacientes criónicos almacenados na Fundación Alcor son neuropacientes.

Notas
-----

1. ↑  "Copia arquivada". Arquivado dende o orixinal o 12 de outubro de 2011. Consultado o 13 de novembro de 2011.
2. 1 2 3 4 5 6 7  Bridge, Steve (1995). "The Neuropreservation Option: Head First into the Future". *Cryonics*. Alcor Life Extension Foundation. Arquivado dende o orixinal o 28 de agosto de 2012. Consultado o 2009-08-25.
3. ↑  Schweid, Richard (2006). *Hereafter: Searching for Immortality*. Thunder's Mouth Press. p. 45. ISBN 1560256575.
4. ↑  Regis, Ed (1991). *Great Mambo Chicken And The Transhuman Condition: Science Slightly Over The Edge*. Westview Press. pp. 81–82. ISBN 0201567512.
5. ↑  Quigley, Christine (1998). *Modern Mummies: The Preservation of the Human Body in the Twentieth Century*. McFarland. p. 143. ISBN 0786404922.
6. ↑  Perry, R. Michael (2000). *Forever for All: Moral Philosophy, Cryonics, and the Scientific Prospects for Immortality*. Universal-Publishers. p. 40. ISBN 1581127243.
7. ↑
8. ↑
9. ↑  Fryer, Jane (2006). "The Britons dying to get into the human deep freeze". Daily Mail. Consultado o 2009-08-25.
10. ↑  Chamberlain, Fred & Linda (July 16, 2006). "FRC Jr.". Lifepact. Arquivado dende o orixinal o 04 de xaneiro de 2013. Consultado o 2008-05-20.

Véxase tamén
------------

### Outros artigos

* Criopreservación
* Extensión da vida
* Inmortalidade
* Morte teórica de información
* Nanomedicina
* Rexuvenecemento

### Ligazóns externas

* FAQ sobre NeuropreservaciónArquivado 12 de outubro de 2011 en Wayback Machine. *(en inglés)*
* Pero o que irán pensar os veciños? Un discurso sobre a historia e fundamentos da Neuropreservación *(en inglés)*